[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000003", "text": "U\u0308u\u0308riturg la\u0308ks langusesse: korterid leiavad u\u0308u\u0308rniku aeglasemalt ja odavamalt"}, {"text_idx": "#000005", "text": "Kinnisvaraturu jahtumine on viinud langusesse ka Tallinna u\u0308u\u0308rituru, kus korterid ootavad u\u0308u\u0308rnikke varasemast kauem ja hinnad on langenud suvisest tasemest allapoole. Ko\u0303ige kauem seisavad kallimad u\u0308u\u0308rikorterid, mis vahepealse investeerimisbuumi ajal turule tulid."}, {"text_idx": "#000006", "text": "Tallinnas Kadriorus aastaid oma u\u0308hetoalist korterit va\u0308lja u\u0308u\u0308rinud omanikku tabas su\u0308gisel halb u\u0308llatus: kui veel kevadel tundus u\u0308u\u0308riturg vilgas ja korterid la\u0308ksid kaubaks kiires tempos, siis nu\u0308u\u0308d on uue u\u0308u\u0308rniku otsimine kestnud mitu kuud ja soovijaid pole toonud isegi hinna langetamine."}, {"text_idx": "#000007", "text": "\"Tegelikult lood ongi sellised,\" kinnitas ERR-ile Uus Maa kinnisvarabu\u0308roo analu\u0308u\u0308tik Risto Va\u0308hi. \"Praegu tahetakse pigem odavamat u\u0308u\u0308rikorterit heade ko\u0303rvalkuludega.\""}, {"text_idx": "#000008", "text": "Tema so\u0303nul on u\u0308helt poolt ka\u0308es talvine madalseis, mis tekib igal aastal, kuid on na\u0308ha, et rabamine on la\u0308bi ja hinnatase hakkab allapoole tulema. Vahepealse investeerimisbuumiga on turule tulnud hulganisti kallimaid u\u0308u\u0308rikortereid ja nende seas on konkurents va\u0308ga suur."}, {"text_idx": "#000009", "text": "\"Need praegu pigem seisavad,\" lausus Va\u0308hi. \"Loomulikult on ka selliseid kortereid, mille puhul ei meeldi inimestele vo\u0303ib-olla ku\u0308tteliik \u2013 kas elektri-, gaasi- vo\u0303i ahiku\u0308te.\""}, {"text_idx": "#000010", "text": "U\u0308u\u0308rnikud eelistavad tema so\u0303nul selgelt kaugku\u0308ttega kortereid ja hoolimata sellest, et gaasi hind on vahepealsest tasemest taas madalamale langenud, leitakse, et kaugku\u0308tte puhul on kulud ko\u0303ige enam prognoositavad."}, {"text_idx": "#000011", "text": "Arco Vara kutseline hindaja ja analu\u0308u\u0308tik Mihkel Eliste u\u0308tles, et eristada vo\u0303ib kaht turusegmenti: alla 500-eurosed ja u\u0308le 500-eurosed u\u0308u\u0308rikorterid, mille puhul on trendid natuke erinevad."}, {"text_idx": "#000012", "text": "Ta ma\u0308rkis, et Ukraina so\u0303japo\u0303genike rahakott on keskmisest eestlasest napim, kuid neid on arvestataval hulgal ja nad keskenduvad odavamate elamispindade turule, mis ta\u0308hendab Tallinnas alla 500-eurose u\u0308u\u0308rihinnaga kortereid."}, {"text_idx": "#000013", "text": "\"Augusti teisest poolest on u\u0308u\u0308rihinnad kallimas segmendis pigem langenud,\" lausus Eliste. \"Septembri alguses on tavaliselt va\u0308ga tugev u\u0308u\u0308rihindade to\u0303us iga-aastaselt just haridustee alguse to\u0303ttu, va\u0308ga tugevalt eeska\u0308tt Tartus, aga sellel aastal ja\u0308i nii Tartus kui Tallinnas u\u0308u\u0308rihindade to\u0303us pigem suve algusesse vo\u0303i kevadesse. Su\u0308gisel enam ei olnud na\u0308ha, et no\u0303udlus oleks suurenenud.\""}, {"text_idx": "#000015", "text": "Risto Va\u0308hi so\u0303nul on ko\u0303ige lihtsam u\u0308u\u0308rnikku leida tu\u0308u\u0308pilisele magalarajooni korterile, mis on heas seisukorras ja kahe- vo\u0303i kolmetoaline. Kahetoalisi u\u0308u\u0308ritakse keskmiselt 480-520 euroga ja kolmetoalisi 550-600 euroga kuus. Veel ta\u0308navu suvel oli magalapiirkonna kahetoalise u\u0308u\u0308rihind keskmiselt 550 eurot kuus."}, {"text_idx": "#000016", "text": "\"Pakkumisi on muidugi igasuguseid ning kes oma paneelmaja korteri eest enam ku\u0308sib, peab ka arvestama, et elaniku leidmisega la\u0308heb pikemalt ja ilmselt tuleb hinnas alla tulla,\" to\u0303des Va\u0308hi."}, {"text_idx": "#000017", "text": "Ta lisas, et magalates pakutakse u\u0308u\u0308rile ka uusi kortereid, kuid nende hinnad on mo\u0303istagi kallimad ja pakkumiste hinnavahemik palju suurem."}, {"text_idx": "#000018", "text": "U\u0308u\u0308rniku leidmise kiirus so\u0303ltub sellest, kas u\u0308u\u0308rileandja soostub hinnas allapoole tulema. Va\u0308hi so\u0303nul leidub neid, kes hinda langetama ei no\u0303ustu ja on valmis pikalt ootama, kuid eriti kahetoaliste uuemate korterite puhul, mida on turul palju, on na\u0308ha ka valmidust hinda soodsamaks muuta. U\u0308u\u0308rniku leidmiseks vo\u0303ib aga kuluda mitu kuud."}, {"text_idx": "#000019", "text": "Mihkel Eliste to\u0303i va\u0308lja, et kesklinnas ja Po\u0303hja-Tallinnas, kus kinnisvara on kallim, on ka suurem la\u0308bira\u0308a\u0308kimisvo\u0303imalus kui magalapiirkondades."}, {"text_idx": "#000020", "text": "Tulevikust ra\u0308a\u0308kides u\u0308tles Eliste, et kuna to\u0308o\u0308turul pole potentsiaali to\u0308o\u0308ho\u0303ive kasvuks na\u0308ha ja to\u0308o\u0308puudus on pigem kasvutrendis, siis ei ole ka magalapiirkondades u\u0308u\u0308rihindade to\u0303us to\u0303ena\u0308oline."}, {"text_idx": "#000021", "text": "\"Kui to\u0308o\u0308stussektorist tuleb pidevalt koondamisteateid vo\u0303i pole vo\u0303imalik palka to\u0303sta, siis need uudised puudutavad just odavamate korterite potentsiaalseid u\u0308u\u0308rnikke,\" po\u0303hjendas ta. \"La\u0308hikuude vaates on raske leida tegureid, miks hinnakasv peaks esile kerkima.\""}, {"text_idx": "#000022", "text": "Kuna aga kinnisvara hinnato\u0303us on olnud tunduvalt kiirem kui vo\u0303imalike ostjate sissetulekute kasv, siis vo\u0303ib Eliste so\u0303nul eeldada, et u\u0308u\u0308rnike osakaal turul ja\u0308tkab suurenemist ja see omakorda vo\u0303iks olla tegur, mis hinnalanguspotentsiaali veidi tagasi hoiab."}, {"text_idx": "#000023", "text": "Va\u0308hi prognoosis u\u0308u\u0308riturule samuti vaikset talve, mille po\u0303hjuseks on majanduslangus, ebakindlus ning endiselt kriitiline olukord energiaga."}, {"text_idx": "#000024", "text": "\"Tavaliselt on kevadkuud olnud need, kus turg hakkab aktiviseeruma. Siis saame na\u0308ha, kuidas majandusel la\u0308heb, see mo\u0303jutab va\u0308ga palju,\" lausus Va\u0308hi."}, {"text_idx": "#000025", "text": "Pank: laenuga korteri ostnud investor vo\u0303ib ha\u0308tta ja\u0308a\u0308da"}, {"text_idx": "#000026", "text": "Luminor teatas esmaspa\u0308eval, et laenu abil u\u0308u\u0308rikinnisvara soetanud investorid on nu\u0308u\u0308d raskete valikute ees, sest pakkumiste kasv survestab u\u0308u\u0308rihinda allapoole laskma, kuid nii ei pruugi see enam katta laenukulusid."}, {"text_idx": "#000027", "text": "Panga hinnangul on pakkumisi u\u0308u\u0308riturul varasemast rohkem ka seepa\u0308rast, et ko\u0303rgete energiakulude to\u0303ttu on u\u0308u\u0308riturule paisatud korterid, mis on pikalt tu\u0308hjalt seisnud. Eriti on pakkumise suurenemist ma\u0308rgata vanemate korterite segmendis."}, {"text_idx": "#000028", "text": "Luminori eraisikute panganduse juht Tanel Rebane u\u0308tles, et kuna euribori to\u0303usuga kasvab ka u\u0308u\u0308rileandja laenumakse, pole investoril u\u0308u\u0308rikorterite hinnaalanduseks vajalikku ruumi."}, {"text_idx": "#000029", "text": "\"U\u0308u\u0308rileandja peab siinkohal to\u0303siselt mo\u0303tlema, kas anda kinnisvara u\u0308u\u0308rile miinusega vo\u0303i mitte. On na\u0308ha, et hetkel seda siiski tehakse, sest vastasel juhul ja\u0308a\u0308b investorile laenukulu ta\u0308ies ulatuses, samal ajal kui keegi korteris ei ela,\" lausus Rebane."}, {"text_idx": "#000030", "text": "Ta prognoosis, et ridaelamubokside ja majade u\u0308u\u0308rihind langeb korterite omast kiiremini."}, {"text_idx": "#000031", "text": "Korterimu\u0308u\u0308gi statistika annab tegelikkusest optimistlikuma pildi"}, {"text_idx": "#000032", "text": "Uute korterite mu\u0308u\u0308k kukkus aastaga viis korda"}, {"text_idx": "#000035", "text": "Operatsiooni vajav Jabeur veebruaris va\u0308ljakule ei tule"}, {"text_idx": "#000039", "text": "Tamm kaotas 16-aastasele to\u0303usvale ta\u0308hele"}, {"text_idx": "#000041", "text": "Loe ta\u0308ismahus: va\u0308lisluureameti raport 2023"}, {"text_idx": "#000045", "text": "So\u0303ja 349. pa\u0308ev: Ukraina hinnangul kaotas Venemaa o\u0308o\u0308pa\u0308evas 1030 so\u0303durit"}, {"text_idx": "#000047", "text": "Teatud erialadel pikeneb ajateenistus kuni 12 kuuni"}, {"text_idx": "#000053", "text": "Na\u0308dal toob nii pilvi kui ka pa\u0308ikest"}, {"text_idx": "#000055", "text": "Maailma juhtkujud na\u0308evad selle tulevikku u\u0308dini vastandlikes toonides"}, {"text_idx": "#000064", "text": "Kohtla-Ja\u0308rve linnavalitsus sai paika vaid u\u0308heksa pooltha\u0308a\u0308lega"}, {"text_idx": "#000068", "text": "Iisraeli relvaabi Ukrainale peetakse va\u0308heto\u0303ena\u0308oliseks"}, {"text_idx": "#000069", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}]